Publication: Magyar Közlöny
Issue: MK-1998-30 (Year: 1998, Number: 30)
Era: 1990-2004
Section: a Polgári Törvénykönyvről szóló 1959. évi IV. törvény
Paragraph Index: 663

8. A Közalapítvány gazdálkodása 8.1. A vagyon felhasználásáról a Kuratórium rendelkezhet. A Közalapítvány vagyoni helyzete és anyagi forrásai ismeretében évente dönt a Közalapítvány céljai között felsorolt feladatok végrehajtásához felhasználható pénzeszközök mértékéről, felosztásuk módjáról. 8.2. A Kuratórium gazdálkodási döntéseinek végrehajtásáról a főigazgató gondoskodik, amiről legalább évente, valamint szükség szerint, illetve kuratóriumi döntést igénylő kérdésben köteles beszámolni a Kuratóriumnak. 8.3. A Kuratórium a Közalapítvány gazdálkodását érintő minden rendkívüli eseményről, valamint a Kuratórium lényegesebb határozatairól köteles az Alapítót tájékoztatni. 8.4. A Kuratórium a Közalapítvány pénzügyeinek és a számvitel ellenőrzésére könyvvizsgálót bíz meg.

Source: https://magyarkozlony.hu/hivatalos-lapok/8765c6e2fdbb1efd40bba49d052ab159d6322154/dokumentumok/7a09ebd7df32e48a8b46edcb97f064c180aab6c3/letoltes